CELEX: 62020TN0337
Language: ro
Date: 2020-05-27 00:00:00
Title: Cauza T-337/20: Acțiune introdusă la 27 mai 2020 – Hochmann Marketing/EUIPO (bittorent)

3.8.2020   
            
            
               RO
            
            
               Jurnalul Oficial al Uniunii Europene
            
            
               C 255/25
            
         
      Acțiune introdusă la 27 mai 2020 – Hochmann Marketing/EUIPO (bittorent)
      (Cauza T-337/20)
      (2020/C 255/32)
      Limba de procedură: germana
      
         Părțile
      
      
         Reclamantă: Hochmann Marketing GmbH (Neu-Isenburg, Germania) (reprezentant: J. Jennings, avocat)
      
         Pârât: Oficiul Uniunii Europene pentru Proprietate Intelectuală (EUIPO)
      
         Datele privind procedura în fața EUIPO
      
      
         Marca în litigiu: marca Uniunii Europene verbală „bittorent” – marca Uniunii Europene nr. 3 216 439
      
         Decizia atacată: Decizia Camerei a patra de recurs a EUIPO din 30 martie 2020 în cauza R 187/2020-4
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate;
               
            
                  —
               
               
                  obligarea EUIPO la plata cheltuielilor de judecată.
               
            
         Motivele invocate
      
      
                  —
               
               
                  eroare de drept gravă întrucât transformarea într-o marcă austriacă nu este în mod vădit exclusă;
               
            
                  —
               
               
                  încălcarea articolului 47 din Carta drepturilor fundamentale a Uniunii Europene, precum și presupunerea arbitrară că reclamanta nu ar fi arătat niciodată în mod suficient că trebuia admisă o utilizare în Austria;
               
            
                  —
               
               
                  încălcarea articolului 103 alineatul (1) din Regulamentul (UE) 2017/1001 al Parlamentului European și al Consiliului;
               
            
                  —
               
               
                  neregularitate de procedură gravă și eroare de drept întrucât camera de recurs a ignorat constatarea și voința Oficiului în sensul că transformarea într-o marcă germană a avut loc corespunzător cerințelor legale;
               
            
                  —
               
               
                  încălcarea articolului 47 din Carta drepturilor fundamentale a Uniunii Europene prin ignorarea în mod repetat a dovezilor de utilizare prezentate în cadrul procedurii C-118/18 P;
               
            
                  —
               
               
                  neregularitate de procedură și încălcarea articolului 47 din Carta drepturilor fundamentale a Uniunii Europene întrucât nu lipsește interesul economic al reclamantei în soluționarea cauzei;
               
            
                  —
               
               
                  neregularitate de procedură gravă și eroare de drept prin neluarea în considerare a argumentelor conținute de memoriul din 23 septembrie 2019 al intervenientei din cauza pretinsei cereri de marcă națională depuse cu rea-credință de reclamantă;
               
            
                  —
               
               
                  eroare de drept gravă prin excluderea transformării în temeiul articolului 139 alineatul (2) litera (a) din Regulamentul (UE) 2017/1001 al Parlamentului European și al Consiliului în temeiul Hotărârii pronunțate în cauza C-149/11;
               
            
                  —
               
               
                  neregularitate de procedură gravă și eroare de drept în măsura în care observațiile Oficiului nu au fost solicitate decât după anularea mărcii austriece, iar Oficiul nu s-a pronunțat până în prezent asupra argumentelor reclamantei din cadrul cererii de transformare;
               
            
                  —
               
               
                  eroare de drept cu privire la cheltuielile de judecată.